CELEX: 22004D0156
Language: sl
Date: 2004-10-29 00:00:00
Title: Sklep Skupnega odbora EGP št. 156/2004 z dne 29. oktobra 2004 o spremembi Priloge XIII (Prevoz) k Sporazumu EGP

21.4.2005   
            
            
               SL
            
            
               Uradni list Evropske unije
            
            
               L 102/37
            
         
      SKLEP SKUPNEGA ODBORA EGP
   
   št. 156/2004
   z dne 29. oktobra 2004
   o spremembi Priloge XIII (Prevoz) k Sporazumu EGP
   SKUPNI ODBOR EGP JE —
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru, v nadaljnjem besedilu „Sporazum“, in zlasti člena 98 Sporazuma,
   ob upoštevanju naslednjega:
   
               (1)
            
            
               Priloga XIII k Sporazumu je bila spremenjena s Sklepom Skupnega odbora EGP št. 129/2004 z dne 24. septembra 2004 (1).
            
         
               (2)
            
            
               Uredba (ES) št. 2320/2002 Evropskega parlamenta in Sveta z dne 16. decembra 2002 o določitvi skupnih pravil na področju varnosti civilnega letalstva (2) je bila vključena v Sporazum s Sklepom Skupnega odbora EGP št. 61/2004 z dne 26. aprila 2004 (3) s prilagoditvami po posameznih državah.
            
         
               (3)
            
            
               Uredbo Komisije (ES) št. 1486/2003 z dne 22. avgusta 2003 o določitvi postopkov za izvajanje inšpekcijskih pregledov Komisije na področju varnosti civilnega letalstva (4) je treba vključiti v Sporazum —
            
         SKLENIL:
   Člen 1
   Za točko 66j (Uredba Komisije (ES) št. 1217/2003) Priloge XIII k Sporazumu se vstavi naslednja točka:
   
               „66k.
            
            
               
                  32003 R 1486: Uredba Komisije (ES) št. 1486/2003 z dne 22. avgusta 2003 o določitvi postopkov za izvajanje inšpekcijskih pregledov Komisije na področju varnosti civilnega letalstva (UL L 213, 23.8.2003, str. 3).
               Za namene tega sporazuma veljajo določbe Uredbe z naslednjo prilagoditvijo:
               Členu 5(3) se doda naslednje:
               ‚Pri svojih inšpekcijskih pregledih lahko Komisija pozove nacionalne presojevalce, seznam katerih pripravijo države EFTA, nadzorni organ EFTA pa nacionalne presojevalce, seznam katerih pripravijo države članice ES.
               Komisija in nadzorni organ EFTA lahko drug drugega povabita k sodelovanju v vlogi opazovalca.‘“
            
         Člen 2
   Besedilo Uredbe (ES) št. 1486/2003 v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 3
   Ta sklep začne veljati 30. oktobra 2004, pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (5).
   Člen 4
   Ta sklep se objavi v oddelku EGP Uradnega lista Evropske unije in v Dopolnilu EGP k njemu.
   
      V Bruslju, 29. oktobra 2004.
      
         
            Za Skupni odbor EGP
         
         
            Predsednik
         
         Kjartan JÓHANNSSON
         
      
   
   
      (1)  UL L 64, 10.3.2005, str. 55.
   
      (2)  UL L 355, 30.12.2002, str. 1. Uredba, kakor je bila spremenjena z Uredbo (ES) št. 849/2004 (UL L 158, 30.4.2004, str. 1).
   
      (3)  UL L 277, 26.8.2004, str. 175.
   
      (4)  UL L 213, 23.8.2003, str. 3.
   
      (5)  Navedena ni nobena ustavna zahteva.